REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/324-16

23. decembar 2016. godine

B e o g r a d

**Z A P I S N I K**

**11. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 22. DECEMBRA 2016. GODINE**

Sednica je počela u 9,30 časova.

Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Neđo Jovanović, Mihailo Jokić, Đorđe Komlenski, Žarko Mićin i Miletić Mihajlović.

Sednici su prisustvovale: Stanija Kompirović (zamenik dr Aleksandra Martinovića), Aleksandra Majkić (zamenik Biljane Pantić Pilja) i Marko Parezanović (zamenik Katarine Rakić).

Sednici nisu prisustvovali članovi Odbora: Nataša Mićić, Dušan Pavlović, Jovan Palalić, Balint Pastor, Vjerica Radeta, Sreto Perić i Dušan Petrović, niti njihovi zamenici.

Sednici su prisustvovali Miloš Popović državni sekretar u Ministarstvu državne uprave i lokalne samouprave i Saša Mogić, pomoćnik ministra državne uprave i lokalne samouprave.

Predsednik Odbora je predložio, a članovi Odbora, **jednoglasno** prihvatili predlog da se o svim tačkama predloženog Dnevnog reda vodi objedinjena rasprava, u skladu sa članom 93. Poslovnika Narodne skupštine, nakon čega su članovi Odbora **jednoglasno**, u celini, utvrdili sledeći

D n e v n i r e d :

1. Razmatranje Predloga zakona o izmenama i dopunama Zakona o sistemu plata zaposlenih u javnom sektoru, koji je podnela Vlada (broj: 120-3459/16 od 19. decembra 2016. godine), u načelu;
2. Razmatranje Predloga zakona o izmeni Zakona o uređenju sudova, koji je podneo narodni poslanik dr Aleksandar Martinović (broj: 7-3210/16 od 6. decembra 2016. godine), u načelu;
3. Razmatranje liste kandidata za izbor člana Odbora Agencije za borbu protiv korupcije koju je podneo Odbor za administrativno-budžetska i mandatno-imunitetska pitanja (broj: 02-3484/16 od 21. decembra 2016. godine);
4. Utvrđivanje Predloga odluke o prestanku funkcije člana Visokog saveta sudstva iz reda profesora pravnih fakulteta;
5. Razno.

**OBJEDINjENA RASPRAVA** – Razmatranje Predloga zakona o izmenama i dopunama Zakona o sistemu plata zaposlenih u javnom sektoru, koji je podnela Vlada (broj: 120-3459/16 od 19. decembra 2016. godine), u načelu; Razmatranje Predloga zakona o izmeni Zakona o uređenju sudova, koji je podneo narodni poslanik dr Aleksandar Martinović (broj: 7-3210/16 od 6. decembra 2016. godine), u načelu; Razmatranje liste kandidata za izbor člana Odbora Agencije za borbu protiv korupcije koju je podneo Odbor za administrativno-budžetska i mandatno-imunitetska pitanja (broj: 02-3484/16 od 21. decembra 2016. godine); Utvrđivanje Predloga odluke o prestanku funkcije člana Visokog saveta sudstva iz reda profesora pravnih fakulteta.

Kako se niko od članova Odbora nije javio za reč nakon što je otvorena objedinjena rasprva u vezi sa tačkama dnevnog reda, predsedavajući je predložio, a članovi Odbora su **jednoglasno** odlučili da:

- Odbor predloži Narodnoj skupštini da prihvati Predlog zakona o izmenama i dopunama Zakona o sistemu plata zaposlenih u javnom sektoru u načelu.

Za izvestioca Odbora na sednici Narodne skupštine određen je Petar Petrović, predsednik Odbora;

- Odbor predloži Narodnoj skupštini da prihvati Predlog zakona o izmeni Zakona o uređenju sudova u načelu.

Za izvestioca Odbora na sednici Narodne skupštine određen je Petar Petrović, predsednik Odbora;

-Odbor za pravosuđe, državnu upravu i lokalnu samoupravu je konstatovao da je Odbor za administrativno-budžetska i mandatno-imunitetska pitanja Listu kandidata za izbor člana Odbora Agencije za borbu protiv korupcije utvrdio, kao ovlašćeni predlagač, u skladu sa članom 9. stav 2. tačka 1) i članom 12. stav 3. Zakona o Agenciji za borbu protiv korupcije.

Odbor je odlučio da predloži Narodnoj skupštini da podnetu Listu kandidata za izbor člana Odbora Agencije za borbu protiv korupcije na kojoj su predloženi: Danica Marinković i Miodrag Skulić razmotri i odluku o izboru jednog člana Odbora Agencije za borbu protiv korupcije donese po hitnom postupku, u skladu sa članom 167. Poslovnika Narodne skupštine.

Za izvestioca Odbora na sednici Narodne skupštine određen je Petar Petrović, predsednik Odbora;

- Odbor za pravosuđe, državnu upravu i lokalnu samoupravu razmotrio je ostavku prof. dr Milana Škulića na funkciju člana Visokog saveta sudstva (broj 118-3452/16, od 19. decembra 2016. godine) i utvrdio Predlog odluke o prestanku funkcije člana Visokog saveta sudstva iz reda profesora pravnog fakultata.

Odbor je zaključio da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 167. Poslovnika Narodne skupštine.

Za predstavnika predlagača određen je Petar Petrović, predsednik Odbora.

**PETA TAČKA -** Razno.

**Petar Petrović** je obavestio članove Odbora da će naredne nedelje biti održana 12. sednica Odbora.

Sednica je završena u 9,45 časova.

SEKRETAR PREDSEDNIK

Sanja Pecelj Petar Petrović